text: Збяром дзяцей у школу — Дятлово. Перамога. Дятловская районная газета
  17.08.2020 17.08.2020 administrator263
  З 3 жніўня па 14 верасня 2020 года Беларускі Чырвоны Крыж праводзіць штогадовую дабрачынную кампанію "Збяром дзяцей у школу".
  Яна накіравана на аказанне дапамогі сем'ям, у якіх няма магчымасці сабраць дзяцей у школу. Школьныя наборы будуць сфарміраваны для дзяцей з сем'яў з нізкім узроўнем даходу. Падтрымаць дабрачынную кампанію можа кожны.
  Сёлета мэтавая дапамога будзе накіравана сямі тысячам школьнікаў: дзецям, якія знаходзяцца ў сацыяльна небяспечным становішчы, дзецям з інваліднасцю і дзецям з сем'яў бежанцаў. Для кожнага дзіцяці будзе сфарміраваны школьны набор з неабходнымі рэчамі. Гэта можа быць рукзак, канцылярскія прылады, школьнае і спартыўнае адзенне, абутак. Мы дзякуем кожнаму, хто падтрымліваў дабрачынную кампанію ў папярэднія гады, і будзем рады кожнаму, хто вырашыць далучыцца ў гэтым годзе.
  Па словах старшыні Гродзенскай абласной арганізацыі Беларускага Таварыства Чырвонага Крыжа Наталлі Талкачовай, у вобласці штогод пры падрыхтоўцы да школы атрымліваюць падтрымку Чырвонага Крыжа каля 500 дзяцей. У зборы сродкаў актыўна ўдзельнічаюць больш за 100 валанцёраў.
  Падтрымаць дабрачынную кампанію можна двума спосабамі: перадаць школьныя наборы ў адзін з офісаў арганізацыі або пералічыць дабрачынную суму на пакупку школьных набораў.
  Як зрабіць ахвяраванне праз ЕРИП:
  выбраць у дрэве ЕРИП пункт "Дабрачыннасць, грамадскія аб'яднанні";
  выбраць пункт "Дапамога дзецям, дарослым";
  выбраць пункт "Беларускі Чырвоны Крыж";
  выбраць пункт "Дабрачынныя ўзносы";
  выбраць "Гродзенская абласная арганізацыя";
  увесці нумар дабрачыннай акцыі 222;
  праверыць карэктнасць інфармацыі і здзейсніць плацеж.
  прыйсці ў Гродзенскую абласную арганізацыю (г. Гродна, вул. Ажэшкі, 1), Гродзенскую гарадскую арганізацыю (вул. Карбышава, д. 24), раённую арганізацыю Беларускага Чырвонага Крыжа па месцы жыхарства;
  звярнуцца да валанцёраў Беларускага Чырвонага Крыжа ў гандлёвых цэнтрах (валанцёры будуць знаходзіцца ў пазначаных месцах і ў экіпіроўцы з сімволікай арганізацыі);
  патэлефанаваць на гарачую лінію: 8 (0152)6-57-51 (абласны офіс), 8(0152)68-02-60 (офіс Гродзенскай гарадской арганізацыі), 8(01563) 2-19-02 (офіс раённай арганізацыі);